b'\n_START_ARTICLE_\nTarahumara\n_START_PARAGRAPH_\nAng mga Rar\xc3\xa1muri o Tarahumara ay isang Katutubong Amerikanong mga tao ng hilaga-kanlurang Mehiko na nakikilala dahil sa kanilang kakayahan sa pagtakbo ng malayuan. Sa kanilang wika, ang katagang rar\xc3\xa1muri ay tumutukoy sa kalalakihan, habang ang kababaihan ay tinutukoy bilang muk\xc3\xad (kung isang indibiduwal) at bilang omug\xc3\xad o ig\xc3\xb3male (kung isang kalipunan)._NEWLINE_Orihinal silang malawakang nananahanan sa estado ng Chihuahua, lumikas ang Rar\xc3\xa1muri papunta sa matataas na kabundukan at mga kanyong katulad ng Sabak ng Tanso sa Sierra Madre Occidental nang dumating ang mga Kastilang eksplorador noong ika-16 daantaon. Ang pook ng Sierra Madre Occidental na kasalukuyan nilang pinaninirahanan ay kadalasang tinatawag na Sierra Tarahumara dahil sa pagiging naroroon nila._NEWLINE_Sa kasalukuyang pagtataya, ang populasyon ng Rar\xc3\xa1muri noong 2006 ay nasa pagitan ng 50,000 at 70,000 katao. Karamihan sa kanila ang nagsasagawa pa rin ng isang tradisyunal na estilo ng pamumuhay, naninirahan sa likas na mga silungang katulad ng mga yungib o yungyungan ng talampas, pati na sa maliliit na mga kabinang yari sa kahoy o bato. Ang pangunahing nilang mga pananim ay ang mais at mga uri ng munggo; subalit, marami sa mga Rar\xc3\xa1muri ang nagsasagawa pa rin ng transhumansa, pag-aalaga ng mga baka, mga tupa, at mga kambing. Halos lahat ng mga Rar\xc3\xa1muri nangingibang-pook o nagpapalipat-lipat sa loob ng isang tao._NEWLINE_Ang wikang Tarahumara ay kabilang sa pamilyang Uto-Aztecan. Bagaman ito ay nanghihina dahil sa paggamit ng Kastila, marami pa ring nagsasalita nito.'